अन्य व्यवसायों की तरह चीन की टेक कंपनियां भी अपने जॉब ऐड में लैंगिक समानता को लेकर गंभीर नहीं हैं। अलीबाबा, बायडू और टेन्सेंट जैसे दिग्गज लगातार अपने भर्ती विज्ञापनों में पुरुषों या ‘गुड लुकिंग’ महिलाओं को तरजीह देने की बात कहते हैं। जनवरी में अलीबाबा ने अपनी एक सहायक कंपनी के लिए सेल्स मैनेजर पद के लिए विज्ञापन निकाला। उसमें बताया गया कि 28 से 35 साल की उन महिलाओं को तवज्जो दी जाएगी आकर्षक और देखने में सुंदर हों। पिछले साल नवंबर में बायडु ने मार्केटिंग पोजिशन के लिए विज्ञापन दिया जिसमें कहा गया कि बिजनस ट्रैवल व दूसरे कारणों की वजह से पुरुषों को वरीयता दी जाएगी। हालांकि विवाद बढ़ने पर इन कंपनियों ने अपने विज्ञापन हटा दिए।